Batalhako monasterioa

Santa Maria da Vitória monasterioa (portugesez: Mosteiro de Santa Maria da Vitória), eskuarki Batalhako monasterioa deitua, Portugalgo Batalha hirian dagoen domingotar monasterioa da. Joanes I.a Portugalgoak eraikiarazi zuen, Aljubarrotako guduan (1385eko abuztuaren 14an) gaztelarren aurka lortutako garaipenagatik Ama Birjinari eskerrak emateko. Monasterioaren eraikuntza 1388an hasi eta XVI. mendean amaitu zen. Portugalgo arkitektura gotikoaren maisulanetako bat da eta alde batzuetan, errege klaustroan bereziki, manueldar estiloaren eragina dauka. 1983an UNESCOk Gizateriaren Ondare izendatu zuen. Portugalgo zenbait errege-erregina daude ehortziak monasterioan, esate baterako elkarrekin hilobi monumental batean Joan I.a eta Filipa Lancasterkoa; eta Duarte erregea era Leonor Aragoikoa. Erreferentziak Kanpo estekak